**Устав на**

**Народно читалище Пробуда-1927”**

**приет на Общо изборно събрание проведено на 24.06.2019г.**

**ГЛАВА ПЪРВА**

**ОБЩИ ПОЛОЖЕНИЯ**

Чл.1: Народно Читалище “Пробуда-1927” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

Чл.2: В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

Чл.3: Читалището е юридическо лице с нестопанска цел. То подлежи на вписване в регистъра на Окръжния съд.

Чл.4: Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

Чл.5: Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

Чл.6: Читалището работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

Чл.7: Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.

2. Запазване на обичаите и традициите на българския народ.

3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.

4. Възпитаване и утвърждаване на националното самосъзнание.

5. Осигуряване на достъп до информация.

Чл.8: За постигането на своята цел читалището извършва следните дейности:

1. Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.

2. Организира школи, кръжоци, курсове, клубове, кино- и празненства, концерти, чествания и младежки дейности.

3. Развива и подпомага любителското художествено творчество.

4. Събира и разпространява знания за родния край.

5. Предоставя компютърни и интернет услуги.

 Чл.9: Читалище „ Пробуда-1927” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

**ГЛАВА ТРЕТА**

**УЧРЕДЯВАНЕ, ПРЕКРАТЯВАНЕ, ЧЛЕНСТВО**

Чл.10:

1. Читалище " Пробуда-1927” е основано през 1927 година.

2. То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища

3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

Чл.11:

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.

2. Читалището може да бъде прекратено и по решение на окръжния съд съгласно чл.27 от ЗНЧ.

Чл.12: Членовете на читалище “ Пробуда-1927” могат да бъдат индивидуални , колективни, почетни, дарители.

Чл.13:

1. Индивидуалните членове са български граждани. Те са действителни и спомагателни.

2. Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.

3. Спомагателни членове са лица до 18 години, които нямат право да избират и да бъдат избирани и имат съвещателен глас. Те плащат членския си внос в намален размер – 2.00 лв.

4. Членството се учредява или продължава с акта на плащането на членския внос . Води се регистър на читалищните членове.

5. Членството се прекратява:

o с писмено заявление на читалищния член;

o когато не участва в дейността на читалището;

o когато не е платен членският внос в рамките на календарната година;

o когато не участва в три последователни заседания на Общото събрание;

o когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

 6. Нови членове се приемат от Общото събрание.

Чл.14:

I. ЧЛЕНОВЕТЕ на читалище " Пробуда-1927”. имат право:

1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.

2. Да получават информация за дейността на читалището.

3. Да участват в обсъждане на дейността на читалището.

4. Да ползват с предимство неговата база и услугите му.

II. ЧЛЕНОВЕТЕ на читалище " Пробуда-1927” са длъжни:

1. Да плащат редовно членския си внос – размер на 2.00лв.

2. Да спазват Устава на читалището.

3. Да участват според възможностите си в дейността на читалището.

4. Да опазват недвижимото имущество и предприемат стъпки за обогатяването му.

5. Да не уронват доброто име и престижа на читалище " Пробуда-1927”.

Чл.15:

I. Колективни членове на читалище " Пробуда-1927” могат да бъдат:

1. Професионални и стопански организации.

2. Търговски дружества, регистрирани по установения ред, кооперации и сдружения с нестопанска цел.

3. Културно-просветни и любителски клубове, творчески колективи, учебни заведения.

II. Колективните членове съдействат:

1. За осъществяване на целите на читалище " Пробуда-1927”.

2. Подпомагат финансово дейностите по поддържането и обогатяването на материалната база.

3. Имат право на един глас.

III. Членството на колективните членове се учредява и поддържа чрез писмено споразумение или договор, които не могат да накърняват интересите на читалище " Пробуда-1927”

IV. Колективното членство се прекратява:

1. По писмено искане на колективен член.

2. При фактическо прекъсване на взаимоотношенията между колективен член и читалище " Пробуда-1927” в продължение на една календарна година.

Чл.16: Почетните членове на читалище " Пробуда-1927” са български и чужди граждани, както и дарители с изключителни заслуги към него.

**ГЛАВА ЧЕТВЪРТА**

**УПРАВЛЕНИЕ**

Чл.17: Органите за управление на читалище " Пробуда-1927”. са:

1. Общото събрание.

2. Читалищното настоятелство.

3. Проверителната комисия.

Чл.18: Върховен орган на читалището е Общото събрание. То се състои от всички членове на читалището, имащи право на глас.

Чл.19: Общото събрание:

1. Изменя и допълва Устава.

2. Избира и освобождава членове на Настоятелството, Проверителната комисия и Председателя.

3. Изключва членове на читалището.

4. Определя основните насоки за дейността на читалището.

5. Взема решения за членуване или прекратяване на членството в Читалищно сдружение.

6. Приема бюджета на читалището.

7. Приема годишния отчет до края на януари на следващата година.

8. Обявява почетни членове, в т.ч. дарителите.

9. Отменя решения на органите на читалище " Пробуда-1927”.

10. Взема решения за отнасяне до съда на незаконосъобразни действия на ръководството или на отделни членове.

11. Взема решение за прекратяване на читалището. Решенията на Общото събрание са задължителни за другите органи на читалището.

12. Определя размера на членския внос.

13. Взема решения за откриване на клонове на читалището след съгласуване с общината.

Чл.20: Събрания

1. Редовно общо събрание на Народно читалище " Пробуда-1927” се свиква от Настоятелството веднъж годишно.

2. Извънредно общо събрание на Народно читалище " Пробуда-1927”. може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.

3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.

4. Общото събрание е законно, ако присъстват най-малко половината от имащите право на глас членове на Народно читалище " Пробуда-1927”. При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.

6. Две трети от членовете на Общото събрание на Народно читалище” Пробуда-1927” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.

7. Искът се предявява в едномесечен срок от узнаването на решението, но не по-късно от една година от датата на вземане на решението.

8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

Чл.21: Читалищното настоятелство:

I. Изпълнителен орган на Народно читалище " Пробуда-1927” е Читалищното настоятелство. То се състои от 5/пет/ члена, избрани за 3 /три/ години. Те не могат да имат роднински връзки по права и съребрена линия до четвърта степен.

II. Настоятелството :

1. Свиква общото събрание и изпълнява взетите от него решения.

2. Подготвя и внася в Общото събрание проект за бюджет на читалището, следи за изпълнението му и утвърждава щата му.

3. Подготвя и внася в Общото събрание отчет по бюджета и дейността на читалището.

4. Назначава Секретаря на читалището и утвърждава длъжностната му характеристика.

5. Взема решения относно изпълняването на програмата и приетия годишен бюджет.

6. Взема решения за назначаване на щатния и хонорования персонал и за определяне на хонорарите им и трудовите възнаграждения.

7. Приема годишни планове за работата на читалището и програмите на отделните колективи.

8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.

9. Решава въпросите за създаване и закриване на колективи за художествено творчество, школи, курсове и други.

10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.

11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.

12. Взема решения за морално и материално стимулиране и поощряване на читалищни членове и дейци, работещи в читалището.

III. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

Чл.22:

1. Председателят на читалището се избира пряко от Общото събрание за три години въз основа на чл.17 от ЗНЧ.

2. Председателят представлява читалището.

3. Свиква и ръководи заседанията на Настоятелството и председателства Общото събрание.

4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

5. Отчита дейността си пред Читалищното настоятелство.

Чл.23:

1. Секретарят на читалището:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

 2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 Чл.24:

1. Проверителната комисия се състои от 3/трима/ членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.

2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.

3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.

4. Комисията взема решения с мнозинство повече от половината.

Чл.25: Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

Чл.26: Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

Чл 27: Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ПЕТА**

**ИМУЩЕСТВО И ФИНАНСИ**

Чл.28: Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

Чл.29: Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

Чл.30: Читалището набира средства от следните източници:

1. Членски внос.

2. Културно-просветна и информационна дейност, включително школи и курсове.

3. Субсидия от държавния и от общинския бюджет.

4. Наеми от движимо и недвижимо имущество..

5. Дарения и завещания.

6. Други приходи, включително от стопанска дейност.

Чл.31: Единният читалищен бюджет се формира от всички приходоизточници - собствени и от субсидии.

Чл.32: Читалищното настоятелство изготвя годишния отчет за приходите и разходите,

който се приема от Общото събрание.

Чл.33:Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

Чл.34: Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.

2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.

3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.

4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА**

**ПРЕКРАТЯВАНЕ**

Чл.35: Читалището може да бъде прекратено по решение на Общото събрание или на Окръжния съд.

(МОЖЕ ДА СЕ МАХНЕ ЧЛ. 36 И ДА СЕ ЗАПИШЕ СЪГЛАСНО ЧЛ. 27 ОТ ЗНЧ)

Чл.36: Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.

2. Имуществото му не се ползва според целите на читалището и при трайна невъзможност читалището да действа.

3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.

4. Не е учредено по законния ред.

**5. Е обявено в несъстоятелност.**

**6. Прекратяването на читалището по решение на окръжния съд може да бъде** постановено по искане на прокурора, направено самостоятелно или след подаден сигнал от Министъра на културата.

7. Прекратяването на читалището по искане на прокурора се вписва служебно.

8. За неуредени в ЗНЧ случаи се прилага Законът за юридическите лица с нестопанска цел.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Читалището има име - " Пробуда-1927”.

2. Читалището има кръгъл печат, надпис Народно Читалище " Пробуда" с окръжност в средата с годината на основаването - 1927г.

3. Празник на Читалището е 24 май

Председател:…………………….

/Илиян Игнатов/

**ОРГАНИ НА УПРАВЛЕНИЕ:**

**НАСТОЯТЕЛСТВО**

Председател: Илиян Илиев Игнатов

Секретар ЧН: Пламен Цветанов Великов

Членове:

1.Митко Венков Илиев

2. Милена Величкова Илиева

3. Марийка Иванова Тодорова

**ПРОВЕРИТЕЛНА КОМИСИЯ:**

Председател: Янка Тодорова Геонкова

Членове:

1. Красимира Захаринова Колева
2. Йовка Петкова Митева

**ДОКЛАД**

За осъществените читалищни дейности през 2019 година в изпълнение на годишната програма на НЧ”Пробуда 1927” с .Беляново

|  |  |  |
| --- | --- | --- |
| **№** | **Дейности** | **Резултати** |
| ***І.* *Организационни въпроси.*** |
| .1. | Провеждане на Общо отчетно- изборно събрание на 24.06.2019г. | * Избиране на нови управленски органи;
* Приемане на нови членове;
* Приемане насоки за развитието на НЧ” Пробуда-1927”;
 |
| .2. | Проведени 8 /осем/ Заседания на читалищното Настоятелство | * Осъществяване на дейностите по Програмата да развитие на НЧ”Пробуда-1927”
 |
| ***ІІ.Библиотечни дейности*** |
| 1. | Спечелен проект по Програма „Българските библиотеки – съвременни центрове за четете и информираност” – 2019г.* Обща стойност на проекта 1199.29лв.;
* Финансиране от МК-1079,29лв.;
* Собствени средства – 120,00лв.;
* Закупени общо 99 бр. книги;
 | * Попълване/ увеличение на библиотечния фонд;
* Обновяване и разнообразяване на библиотечния фонд
* Нови възможности за прочит на актуална литература;
* Запазване интереса на читателите;
 |
| 2. | Абонамент на периодични издания – 3бр.:* Списание Рецепти;
* Списание Колекция Рецепти;
* Здравен журнал.
 | * Нови рецепти за читателите и любителите на кулинарията;
* Нови и актуални тенденции за здравето и диетите;
* Запазване интереса на читателите.
 |
| 3. | Поддръжка и запазване на библиотечния фонд  | * Добър външен вид;
* Актуална и разнообразна литература за читателите
 |
| 4. | Достъп до информация и услуги на населението | * Набиране на текст;
* Скенер на документи;
* Копиране на документи;
* Търсене на информация от интернет платформите;
 |
| 5. | Поддръжка на материална база:* Библиотечни материали;
* Канцеларски материали;
* Други.
 | * Обогатяване на материалната база;
* По-добро осъществяване на дейностите по Годишната програма;
 |
| 6. | Участие в семинари и обучения. | * Осведоменост за актуалните промени и изисквания;
* Поддържане на квалификационните компетентности.
 |
| ***ІІІ. Художествено – творческа дейност*** |
| 1 | Участия във всички заложени събития по Годишната програма на НЧ”Пробуда-1927” | * Запазване на традициите и обичаите;
* Популяризиране на българския фолклор;
* Развиващ се самодеен състав;
 |
| 2. | Закупуване на 2 /две/ детски носии със собствени средства – 200лв. | * Възможност за участия на деца с нови носии във фестивали;
* Увеличение на броя на участниците в състава;
* Привличане на млади изпълнители;
 |
| 3.  | Участия във всички местни инициативи и чествания | * Сплотеност на колектива;
* По-добро провеждане на местните празници;
* Насаждане на чувство за гордост и принадлежност към селото.
 |

Гореизложеният Доклад за осъществените читалищни дейности в изпълнение на годишната програма на НЧ”Пробуда 1927” с .Беляново е обобщаващ. Неразделна част към него е и Годишният отчет за дейността и изпълнение на Годишната програма НЧ”Пробуда-1927” с.Беляново за 2019 година.

**ГОДИШЕН ОТЧЕТ**

**за 2019 година**

**на Народно читалище "Пробуда-1927 г." - с.Беляново**

 **І. ВЪВЕДЕНИЕ:**

        Настоящият Годишен отчет е разработен в изпълнение на чл.26а, (4) от Закона за народните читалища, съгласно отчет от Председателя на НЧ "Пробуда-1927г." за дейността на читалището през 2019 г.

        Съгласно чл.2 от ЗНЧ, читалищата са сдружения с обществено полезна дейност. Те са традиционни самоуправляващи се български културно–просветни сдружения в населените места, които изпълняват и държавни културно–просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Читалището е съдебно регистрирано и е вписано в Регистъра на народните читалища към Министерството на културата.

        Дейността на читалището е обезпечена с държавна субсидия. Средствата за читалището се регулират и разпределят от читалищното настоятелство.Те са определени със заповед на Кмета на Община Ценово и по Механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.

**ІІ. АНАЛИЗ НА СЪСТОЯНИЕТО НА ЧИТАЛИЩЕТО**

**1. ВЪНШНА СРЕДА:**

      Възможности:

Добро сътрудничество с общинска администрация и НПО;

Участие в  проекти  пред Министерство на културата и други донори;

Оказване на методическа помощ от Община Ценово.

Заплахи:

Недостатъчно добре работеща икономика;

Бизнесът все още остава неангажиран към читалищната дейност;

Намаляване на младите хора в малките населени места;

**2.ВЪТРЕШНА СРЕДА**

Силни страни:

Спазване на механизма за разпределение на държавната субсидия;

Добре разпределена работа между членовете на читалището;

Кадрови ресурс с дългогодишен стаж в сферата на читалищната дейност;

Повишаване квалификацията на работещите в читалищата;

Наличие на компютри и офис техника;

Наличие на библиотека в читалището;

Интерес към търсене на нова и актуална литература;

Обновена и добре работеща среда.

Слаби страни:

Недостатъчна активност при търсене и разработване на проекти;

Липса на финансов ресурс за развиване на нови форми на дейност, поддръжка и ремонт на сградния фонд;

Липса на квалифицирани специалисти за различните читалищни дейности.

Недостатъчна материална база;

Малък брой жители.

**ІІІ. ЦЕЛИ:**

        Настоящият Годишен отчет има за цел да представи организирането и реализацията на комплекса от дейности, както и да даде отговор за степента на съдействие за повишаване активността на читалищното ръководство с цел създаване на благоприятна творческа среда за всички възрастови групи, ползващи услугите на НЧ"Пробуда-1927г.".

**ІV. ПОДЦЕЛИ:**

Запазване и развитие на духовните културни ценности на гражданското общество.

Подпомагане на традиционните читалищни дейности и търсене на нови съвременни форми за тяхното развитие.

Затвърждаване на читалището в общодостъпен център за библиотечно и информационно осигуряване на населението, чрез ускореното навлизане на съвременните комуникационни и информационни технологии.

**V. ДЕЙНОСТИ.**

|  |  |  |  |  |
| --- | --- | --- | --- | --- |
| **№** | **НАПРАВЛЕНИЕ,****ДЕЙНОСТ** | **ОРГАНИЗАТОР** | **МЯСТО НА ПРОВЕЖДАНЕ** | **ИЗТОЧНИК НА ФИНАНСИРАНЕ** |
| 1.**Библиотечно дело** |
| 1.1. | Обогатяване на библиотечния фонд | Читалищни секретари | Читалищни библиотеки | От субсидията на читалищата, проекти |
| 1.2  | Включване на библиотекарите в семинари и обучения  | Областна дирекция „Култура” | Областна администрация- Русе | Лични средства, командировъчни |
| 1.3. | Мероприятия за повишаване на читателския интерес – литературни четения, подредба на изложбени кътове с книги на известни автори, мероприятия по случай Седмица на детската книга | секретар, библиотекар | Библиотеки | Субсидия |
| 1.4 | Достъп до интернет и копирни услуги на населението | библиотекар | библиотека | Субсидия |
| **2.Развиване и подпомагане на читалищните самодейни колективи и съхраняване на българската местна традиция** |
| 2.1 | Развиващ се самодеен състав за съхранение на българския фолклор | библиотекар | библиотека | субсидия |
| 3**. Социални и младежки дейности** |
| 3.1. | Развиване на нови форми на читалищна дейност | Председател секретар  | Читалище | Субсидия,собствени приходи,спонсори |
| **4. Осигуряване на достъп до информация** |
| 4.1. | Предоставяне на компютърни и интернет услуги | Библиотекар | Читалище | Субсидия,собствени приходи,Проекти |
| 4.2. | Разработване и внедряване на форми за информираност на населението – създаване на информационни брошури и дипляни, мултимедийни презентации | Читалищни настоятелства | Читалище | Собствени приходи, |
| 5. **Организиране, провеждане и участия в празненства, концерти и чествания** |
| 5.1. | Изпълнение на дейностите по културния календар на читалището | Читалищно настоятелство | Читалище | Субсидия,собствени приходи,спонсори,Община |
| **6. Материално техническа база на читалището** |
| 6.1. | Поддържане и обогатяване на съществуващата  МТБ | Читалищно настоятелство | Читалише | СубсидияПроекти |
| 6.2. |  Ремонтни дейности и оборудване:                  - кандидатстване с проекти за допълваща целева субсидия към Министерството на културата | Читалището в партньорство с общината |  Читалище  |  Министерство на културата |
|                                                                            -кандидатстване с проекти по програми на ЕС | Община, читалище, партньори с други организации | Читалище  |  Европейски програми |
|  |  |  |  |
|  |  |  |  |
|  |  |  |  |  |  |

**VІ. ОТЧИТАНЕ ИЗПЪЛНЕНИЕТО НА ПРОГРАМАТА**

   Съгласно чл.26а, ал.4 от ЗНЧ Председателите на читалища представят ежегодно до 31 март пред кмета на общината и общинския съвет доклади за осъществените читалищни дейности в изпълнение на Програмата и за изразходваните от бюджета средства през предходната година

.

**VІІ.ЗАКЛЮЧЕНИЕ**

    Настоящият Годишен отчет е изготвен въз основа на разработена Перспективна програма за 2019-2022 г. на *НЧ"Пробудаа-1927 г." - с.Беляново*.

Неделима част от нея е културният календар на НЧ"Пробуда-1927г.".за дейностите през 2019 година

**КУЛТУРЕН КАЛЕНДАР НА ИЗПЪЛНЕНИТЕ ДЕЙНОСТИ ПРЕЗ 2019 ГОДИНА**

На Народно читалище „Пробуда-1927” с.Беляново, община Ценово, област Русе

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатори** | **За контакти** |
| 21 Януари | С.Беляново | Ден на родилната помощ | НЧ”Пробуда-1927” | 0878948647;Chitalishte\_belqnovo@abv.bgDaniela\_geonkova@abv.bg |
| 14 Февруари | С.Беляново | Ден на лозаря | Кметство с.БеляновоНЧ”Пробуда-1927” | 08124/2380 |
| 01 Март | С.Беляново | Баба Марта | НЧ”Пробуда-1927” | 0878948647;Chitalishte\_belqnovo@abv.bgDaniela\_geonkova@abv.bg |
| 08 Март | С.Беляново | Ден на жената | НЧ”Пробуда-1927” | 0878948647; Chitalishte\_belqnovo@abv.bgDaniela\_geonkova@abv.bg |
| 22 Март | С.Беляново | Първа пролет | НЧ”Пробуда-1927” | 0878948647;Chitalishte\_belqnovo@abv.bgDaniela\_geonkova@abv.bg |
| 24 май | С.Беляново | Ден на българската просвета и култура | НЧ”Пробуда-1927” | 0878948647; Chitalishte\_belqnovo@abv.bgDaniela\_geonkova@abv.bg |
| Май | Гр. Лясковец | Национален събор на овцевъдите | Сдружение „Национален събор на овцевъдите в България” |  |
| 1 Юни | С.Беляново | Ден на детето | НЧ”Пробуда-1927” | 0878948647; Chitalishte\_belqnovo@abv.bgDaniela\_geonkova@abv.bg |
| Юли | С.Градище, общ.Левски | Събор на българското фолклорно богатство„Тараклъка пее и танцува” | Кметство с.Градище | Кметство с. Градище0884412777 t\_pee@abv.bg |
| Август | Гр.Килифарево | Национален конкурс за хумористичен фолклор | Кметство гр.Килифарево,НЧ”Напредък-1884” | 06114/2410;06114/2452napredak\_kilifarevo@abv.bg |
| Септември | С.Ценово | Фолклорен фестивал”Ценово пее и танцува” | Община Ценово;НЧ”Христо Ботев-1898” | Obshtina\_cenovo@abv.bg08122/2510Tsenovo.ch@gmail.com 0878122951 |
| Октомври | С.Водица, общ.Попово | [Фолклорен фестивал "С хоро и песен във Водица всяка есен"](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwi-96OTpqveAhWE1ywKHb4IDUkQFjAAegQICRAB&url=https%3A%2F%2Fopoznai.bg%2Fview%2Ffolkloren-festival-s-horo-i-pesen-vav-voditza-vsiaka-esen&usg=AOvVaw0s6HU_QPjYEM6U4T2OIBhQ) | Народно читалище „Просвета-1894“–с.Водица | К. Петрова,0882/ 447851,chitaliste\_vodica@abv.bg |
|  Ноември | С.Беляново | Празник на селото | НЧ”Пробуда-1927” | 0878948647; Chitalishte\_belqnovo@abv.bgDaniela\_geonkova@abv.bg |
|  Декември | С.Беляново | Коледни и новогодишни празници | НЧ”Пробуда-1927” | 0878948647; Chitalishte\_belqnovo@abv.bgDaniela\_geonkova@abv.bg |

Изготвил:…………………

/Д.Геонкова-Игнатова/

Председател:……………….

/Илиян Игнатов/

**КУЛТУРЕН КАЛЕНДАР ЗА 2020 ГОДИНА**

**На Народно читалище „Пробуда-1927” с.Беляново, община Ценово, област Русе**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и** | **За Контакти** |
| 21 Януари | С.Беляново | Ден на родилната помощ | НЧ”Пробуда-1927” | 0878948647;Daniela\_geonkova@abv.bg |
| 14 Февруари | С.Беляново | Ден на лозаря | Кметство с.БеляновоНЧ”Пробуда-1927” | 08124/2380 |
| 01 Март | С.Беляново | Баба Марта | НЧ”Пробуда-1927” | 0878948647;Daniela\_geonkova@abv.bg |
| 08 Март | С.Беляново | Ден на жената | НЧ”Пробуда-1927” | 0878948647;Daniela\_geonkova@abv.bg |
| 22 Март | С.Беляново | Първа пролет | НЧ”Пробуда-1927” | 0878948647;Daniela\_geonkova@abv.bg |
| Април | С.Ценово | Ден на Община Ценово | Община Ценово; | Obshtina\_cenovo@abv.bg08122/2510 |
| 24 май | С.Беляново | Ден на българската просвета и култура | НЧ”Пробуда-1927” | 0878948647;Daniela\_geonkova@abv.bg |
| Май | Гр. Лясковец | Национален събор на овцевъдите | Сдружение „Национален събор на овцевъдите в България” |  |
| 1 Юни | С.Беляново | Ден на детето | НЧ”Пробуда-1927” | 0878948647;Daniela\_geonkova@abv.bg |
| Юни | С.Церова курия, Велико Търново | Фолклорен фестивал „ Шарено пиле петровско” | Кметство с.Церова курияНЧ”Развитие-1883”с.Церова курия |  hristo.kunchev@veliko-tarnovo.bg.0888279705  061262420 читалище razvitie\_ck@abv.bg  |
| Юли | С.Градище, общ.Левски | Събор на българското фолклорно богатство„Тараклъка пее и танцува” | Кметство с.Градище | Кметство с. Градище0884412777 t\_pee@abv.bg |
| Август | Гр.Килифарево | Национален конкурс за хумористичен фолклор | Кметство гр.Килифарево,НЧ”Напредък-1884” | 06114/2410;06114/2452napredak\_kilifarevo@abv.bg |
| Септември | С.Ценово | Фолклорен фестивал”Ценово пее и танцува” | Община Ценово;НЧ”Христо Ботев-1898” | Obshtina\_cenovo@abv.bg08122/2510Tsenovo.ch@gmail.com 0878122951 |
| Октомври | С.Водица, общ.Попово | [Фолклорен фестивал "С хоро и песен във Водица всяка есен"](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwi-96OTpqveAhWE1ywKHb4IDUkQFjAAegQICRAB&url=https%3A%2F%2Fopoznai.bg%2Fview%2Ffolkloren-festival-s-horo-i-pesen-vav-voditza-vsiaka-esen&usg=AOvVaw0s6HU_QPjYEM6U4T2OIBhQ) | Народно читалище „Просвета-1894“–с.Водица | К. Петрова,0882/ 447851,chitaliste\_vodica@abv.bg |
| Ноември | С.Беляново | Празник на селото | НЧ”Пробуда-1927” | 0878948647;Daniela\_geonkova@abv.bg |
| Декември | С.Беляново | Коледни и новогодишни празници | НЧ”Пробуда-1927” | 0878948647;Daniela\_geonkova@abv.bg |

Изготвил:…………………

/Д.Геонкова-Игнатова/

Председател:……………….

/Илиян Игнатов/